એકાદ હજાર વર્ષ પહેલાં બંને દુનિયા વચ્ચે અછડતો સંપર્ક સ્થપાયો હશે, પરંતુ ત્યાં સુધીમાં બહારની દુનિયા પોતાને સુસંસ્કૃત, સભ્ય માનતી થઈ ચૂકી હતી અને અહીં નદીના ત્રિકોણમાં વસતાં લોકો તેમને મન અબૂધ, જંગલી, હિંસક હતા. વ્યાખ્યા અલબત્ત એકપક્ષી હતી, અન્યાયી હતી, અધકચરી અને આપખુદ હતી. પરંતુ કપાળ પર મારી દેવામાં આવતો સિક્કો હંમેશા તાકાતના જોર પર મુસ્તાક બાહુબલિઓના હાથે જ લખાતો રહ્યો છે. એ જ ક્રમ માન્જોને પણ લાગુ પડ્યો.